कचरा बीनने वालों ने तोड़ी सिग्नल केबल, कई गाडियां प्रभावित
पीपलाजरेलवे स्टेशन के समीप तीन युवकों ने रेलवे के सिग्लन केबल काट कर चुरा ली। केबल कटने के कारण ट्रेनों के आवागमन पर प्रभाव पड़ा और कई गाडियां प्रभावित रही। हालांकि स्टेशन मास्टर की सजगता से तीनों आरोपियों को मौके पर ही धर लिया गया। तीनों को आरपीएफ को सौंप दिया गया। लेकिन केबल कटने के कारण ब्यावर अजमेर रेल मार्ग करीब 2 घंटे तक प्रभावित रहा। सूचना मिलने पर पहुंचे तकनीकी कर्मचारियों ने केबल को दुरस्त कर आवागमन सुचारू करवाया। जानकारी के अनुसार पीपलाज स्टेशन के डाउन साइड के डिस्टेंट सिग्नल की केबिल शनिवार को देलवाडा रोड ब्यावर निवासी विनोद(20), सूरज(21) और मुकेश नाथ(22) ने चोरी की नियत से काट ली। किलोमीटर 338/1 पुलिया नंबर 415 पर चोरों ने करीब 15 मीटर केबल काट कर चोरी कर फरार होने की तैयारी में थे तभी सिग्नल स्टॉफ मस्तान काठात, राजेंद्र प्रसाद शर्मा, बद्री सिंह और भंवर सिंह मौके पर पहुंच गए और तीनों को चोरी की केबिल समेत पकड़ लिया। सिग्नल स्टॉफ ने स्टेशन मास्टर मनोज तायल को मामले की जानकारी दी। जिस पर उन्होंने तीनों को पकड़ लिया और आरपीएफ स्टॉफ को सूचित किया। जिस पर तीनों को आरपीाएफ ने गिरफ्तार कर लिया।
दोघंटे बाधित रहा ब्यावर-अजमेर रेल मार्ग
चोरोंने शनिवार सुबह 11.20 मिनट पर केबल काट दी। जिस कारण ब्यावर से अजमेर की तरफ जाने वाली जोधुपर अजमेर ट्रेन को सिग्नल नहीं मिलने के कारण वो पीपलाज आउटर पर ही अटक गई। जिसे पायलेटिंग कर निकाला गया। केबिल चोरी होने के कारण शनिवार को जोधपुर अजमेर पैसेंजर ट्रेन समेत दो मालगाडियां भी प्रभावित रही। कर्मचारियों ने दो घंटे की मशक्कत के बाद दोपहर 13.20 मिनट पर ब्यावर अजमेर मार्ग सुचारू हो सका।
ब्यावर. केबल कटने के बाद पायलेटिंग कर ट्रेनों को निकाला गया।
सिग्लन केबल की मरम्मत करते कर्मचारी।
स्टेशन मास्टर कार्यालय में पकड़े गए चोर।
hin_Deva hin_Deva hin_Deva hin_Deva hin_Deva hin_Deva hin_Deva